പോർട്ട് മോറെസ്ബി

പാപുവ ന്യൂ ഗിനിയയുടെ തലസ്ഥാന നഗരമാണ് പോർട്ട് മോറെസ്ബി. ഇവിടത്തെ ഏറ്റവും വലിയ നഗരവും ഇത് തന്നെ. പാപുവ ഉൾക്കടലിന് സമീപമാണ് ഈ നഗരം സ്ഥിതി ചെയ്യുന്നത്. ന്യൂ ഗിനിയ ദ്വീപിലെ പാപുവാ അർദ്ധ ദ്വീപിന്റെ തെക്ക് കിഴക്ക് ഭാഗത്ത് ഉള്ള ഈ പ്രദേശം  രണ്ടാം ലോകമഹായുദ്ധ സമയത്ത് ജപ്പാന്റെ അധീനതയിലായിരുന്നു. 

2011 ൽ ഇവിടത്തെ ജനസംഖ്യ 364,145 ആയിരുന്നു. നൂറ്റാണ്ടുകളായി  ഈ പ്രദേശത്ത് മൊട്വാൻ ഗോത്രവംശജരായിരുന്നു അധിവസിക്കുന്നത്. ഈ പ്രദേശത്ത് ആദ്യമായി എത്തിയ യൂറോപ്യൻ ജോൺ മോറെസ്ബി ആയിരുന്നു. 1873 ഇൽ ഇവിടെ എത്തിയ അദ്ദേഹം, അദ്ദേഹത്തിന്റെ പിതാവിന്റെ ( അഡ്മിറൽ സർ ഫെയർ ഫാക്സ് മോറെസ്ബി) ബഹുമാനാർഥം പോർട്ട് മോറെസ്ബി എന്ന് നാമകരണം ചെയ്തു. 

ഇക്കണോമിസ്റ്റ് മാസിക നടത്തിയ കണക്കെടുപ്പ് പ്രകാരം ജനവാസത്തിനു ഏറ്റവും അനുകൂലമല്ലാത്ത നഗരങ്ങളിൽ ഒന്നാണിത്. 

അവലംബം

വർഗ്ഗം:ഓഷ്യാനിയയിലെ തലസ്ഥാനങ്ങൾ‎
വർഗ്ഗം:പാപുവ ന്യൂ ഗിനിയ